
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	26 iunie 2012

	Nr.
	27/201


RAPORT  SUPLIMENTAR
asupra proiectului de Lege pentru completarea alin.(1) al art.134 din Legea nr.53/2003 – Codul muncii (Plx 719/2011), asupra proiectului de Lege privind declararea zilei de 30 noiembrie Ziua Sfântului Andrei „Ocrotitorul României” ca Sărbătoarea Creştinării Poporului Român (Plx 202/2012) şi asupra proiectului de Lege pentru modificarea alin.(1) al art.139 din Legea nr.53/2003 – Codul muncii, republicată (Plx 204/2012)
În temeiul art.70 din Regulamentul Camerei Deputaţilor, republicat, proiectul de Lege pentru completarea alin.(1) al art.134 din Legea nr.53/2003 – Codul muncii (Plx 719/2011), proiectul de Lege privind declararea zilei de 30 noiembrie Ziua Sfântului Andrei „Ocrotitorul României” ca Sărbătoarea Creştinării Poporului Român (Plx 202/2012) şi proiectul de Lege pentru modificarea alin.(1) al art.139 din Legea nr.53/2003 – Codul muncii, republicată (Plx 204/2012), au fost retrimise Comisiei pentru reexaminare pe fond cu adresa nr. Plx 719, Plx 202, Plx 204 din 19 iunie 2012, în vederea depunerii unui nou raport.
În urma reluării dezbaterilor în şedinţa din 26 iunie 2012, Comisia a hotărât, cu unanimitate de voturi, menţinerea soluţiei iniţiale, de adoptare cu modificări a proiectului de lege cu nr. PLx 719/2011 şi respingerea proiectelor de lege cu nr. Plx. 202/2012 şi respectiv Plx 204/2012 întrucât au fost preluate în primul proiect de lege, soluţie exprimată în raportul depus cu nr.27/191 din data de 14 iunie 2012.

Proiectele de lege fac parte din categoria legilor organice, conform prevederilor art.73 alin.(3) din Constituţia României, republicată. 

La lucrările comisiei au fost prezenţi 13 deputaţi, din totalul de 25 membri ai comisiei.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

Consilier parlamentar Sorina Szabo










1/2
PAGE  
2/2

[image: image1.png]